钦定古今图书集成/明伦汇编/氏族典/第026卷 > 《王应麟姓氏急就篇》 > 洪遵
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪遵

按《宋史洪皓传》：“遵字景严，皓仲子也。自儿时端重如
成人，以父荫补承务郎，试博学宏词，中魁选，赐进士
出身。高宗以皓远使，擢为秘书省正字。皓南还，与朝
论异，出守，遵遂乞外，通判常、婺、越三州。绍兴二十五
年，复入为正字。八月，兼权直学士院，汤鹏举荐为御
史，方赐对而父讣闻。二十八年，免丧召对，极陈父冤。”
拜起居舍人，迁起居郎兼权枢密院都承旨。二十九
年，拜中书舍人。三十年正月，试吏部侍郎，迁翰林学
士兼吏部尚书。汪澈论汤思退罢相，遵行制无贬词，
澈以为言，遂丐去。以徽猷阁直学士提举太平兴国
宫。三十一年，金、苏、保衡由海道窥二浙，朝廷以李宝
御之，命遵知平江。及宝以舟师𢭏胶西，凡资粮、器械、
舟楫皆遵供亿。宝成功而归，遵之助为多。孝宗即位，
拜翰林学士承旨兼侍读，知隆兴二年贡举，拜同知
枢密院事。七月，以端明殿学士提举太平兴国宫。干
道六年，起知信州，徙知太平州，又徙知建康府、江东
安抚使兼行宫留守。孝宗褒其治绩，许入觐，特敕遵
同宰执赴选德殿奏事，进资政殿学士以行。淳熙元
年，提举洞霄宫。十一月，薨，年五十有五，谥《文安》。